b'\n_START_ARTICLE_\nNemanja Vu\xc4\x8durevi\xc4\x87\n_START_SECTION_\nSeuraura\n_START_PARAGRAPH_\nVu\xc4\x8durevi\xc4\x87 aloitti j\xc3\xa4\xc3\xa4kiekkoilun kotikaupungissaan Novi Sadissa ja pelasi ensimm\xc3\xa4iset miesten pelins\xc3\xa4 vain 15-vuotiaana Serbian p\xc3\xa4\xc3\xa4sarjassa HK Vojvodina Novi Sadin joukkueessa kaudella 2006\xe2\x80\x932007. Kauden 2008\xe2\x80\x932009 h\xc3\xa4n pelasi samaa sarjaa HK Novi Sadissa. Kaudeksi 2009\xe2\x80\x932010 Vu\xc4\x8durevi\xc4\x87 siirtyi Sloveniaan ja HDD Olimpija Ljubljanan organisaatioon. H\xc3\xa4n vietti suurimman osan kaudestaan h\xc3\xa4n pelasi kansainv\xc3\xa4list\xc3\xa4 Slohokej Ligaa HK Olimpija Ljubljanan joukkueessa. Vu\xc4\x8durevi\xc4\x87 pelasi Olimpijassa my\xc3\xb6s yhden ottelun It\xc3\xa4vallan Erste Bank Eishockey Ligassa. H\xc3\xa4n pelasi ison osan kaudestaan my\xc3\xb6s Slovenian A-juniorisarjassa, jonka pudotuspelien piste- ja maalip\xc3\xb6rssin Vu\xc4\x8durevi\xc4\x87 voitti tehoilla 12+2=14._NEWLINE_Kaudeksi 2010\xe2\x80\x932011 Vu\xc4\x8durevi\xc4\x87 palasi kotimaahansa jatkamaan Slohokej Ligan pelej\xc3\xa4\xc3\xa4n HK Partizan Belgradin paitaan. H\xc3\xa4n voitti kauden p\xc3\xa4\xc3\xa4tteeksi mestaruuden. Kauden 2011\xe2\x80\x932012 Vu\xc4\x8durevi\xc4\x87 aloitti Ruotsin nelj\xc3\xa4nneksi korkeimmalla sarjatasolla II-divisioonan Varberg HK:ssa, mutta h\xc3\xa4n palasi joulukuussa 2011 kuitenkin takaisin Partizaniin. Vu\xc4\x8durevi\xc4\x87 voitti kev\xc3\xa4\xc3\xa4n 2012 pudotuspelien maalip\xc3\xb6rssin kahdeksalla osumallaan ja voitti kauden p\xc3\xa4\xc3\xa4tteeksi Slohokej Ligan mestaruuden. Kauden 2012\xe2\x80\x932013 h\xc3\xa4n pelasi Pohjois-Amerikassa GMHL-junioriliigan Bracebridge Phantomsissa._NEWLINE_Vu\xc4\x8durevi\xc4\x87 siirtyi kaudeksi 2013\xe2\x80\x932014 It\xc3\xa4vallan toiseksi korkeimmalle sarjatasolle Inter-National-Leaguen slovenialaisjoukkue HDK Mariborin riveihin. Kaudella 2014\xe2\x80\x932015 h\xc3\xa4n jatkoi uraansa Saksan kolmanneksi korkeimmalla sarjatasolla Oberligan Lippe-Hockey-Hammissa. Vu\xc4\x8durevi\xc4\x87 edusti kauden aikana my\xc3\xb6s serbialaista HK Beostaria Continental Cupissa, jossa h\xc3\xa4n oli joukkueen paras sy\xc3\xb6tt\xc3\xa4j\xc3\xa4 ja toiseksi paras pistemies Kamil Kinkorin j\xc3\xa4lkeen tehty\xc3\xa4\xc3\xa4n kolmessa ottelussa tehot 3+9=12. Vu\xc4\x8durevi\xc4\x87 voitti my\xc3\xb6s Beostarin sis\xc3\xa4isen tehotilaston lukemalla +5. Kaudeksi 2015\xe2\x80\x932016 h\xc3\xa4n siirtyi vuoden mittaisella sopimuksella Oberligasta sarjatasoa ylemm\xc3\xa4s DEL2-liigan Eispiraten Crimmitschaun riveihin.\n_START_SECTION_\nMaajoukkueura\n_START_PARAGRAPH_\nVu\xc4\x8durevi\xc4\x87 edusti Serbiaa I-divisioonan MM-kilpailuissa vuonna 2010, jonka j\xc3\xa4lkeen joukkue putosi II-divisioonaan vuoden 2011 turnaukseen. H\xc3\xa4n voitti j\xc3\xa4lkimm\xc3\xa4isen turnauksen A-lohkon pronssia, Serbian sis\xc3\xa4isen pistep\xc3\xb6rssin sek\xc3\xa4 jakoi sy\xc3\xb6tt\xc3\xb6p\xc3\xb6rssin voiton joukkuetoverinsa Nikola Bibicin kanssa. Vu\xc4\x8durevi\xc4\x87 voitti my\xc3\xb6s joukkueensa sis\xc3\xa4isen tehotilaston lukemalla +5. H\xc3\xa4n pelasi my\xc3\xb6s IIA-divisioonan MM-kilpailuissa vuosina 2012, 2013, 2014, 2015 ja 2016, joista vuosien 2014 ja 2015 turnaukset p\xc3\xa4\xc3\xa4ttyiv\xc3\xa4t pronssiin. Vu\xc4\x8durevi\xc4\x87 pelasi my\xc3\xb6s Sot\xc5\xa1in olympiakisojen 2014 ja Pyeongchangin olympiakisojen 2018 karsinnoissa. H\xc3\xa4n jakoi ensimm\xc3\xa4isess\xc3\xa4 turnauksessa Serbian sis\xc3\xa4isen pistep\xc3\xb6rssin voiton Aleksa Lukovi\xc4\x87in ja Marko Sretovi\xc4\x87in kanssa tehoilla 1+3=4._NEWLINE_Vu\xc4\x8durevi\xc4\x87 pelasi my\xc3\xb6s alle 20-vuotiaiden II-divisioonan MM-kilpailuissa vuosina 2009 ja 2010, joista ensimm\xc3\xa4isess\xc3\xa4 turnauksessa h\xc3\xa4n jakoi Serbian sis\xc3\xa4isen maalip\xc3\xb6rssin voiton Marko Brkusaninin kanssa nelj\xc3\xa4ll\xc3\xa4 osumallaan. Vu\xc4\x8durevi\xc4\x87 pelasi my\xc3\xb6s alle 18-vuotiaiden II-divisioonan MM-kilpailuissa vuosina 2007 ja 2009, joista j\xc3\xa4lkimm\xc3\xa4isess\xc3\xa4 turnauksessa h\xc3\xa4n oli Serbian paras pistemies ja maalintekij\xc3\xa4 tehoilla 6+4=10. Vu\xc4\x8durevi\xc4\x87 pelasi my\xc3\xb6s III-divisioonan MM-kilpailuissa vuonna 2008 voittaen B-lohkon kultaa.'